《复碧山吟社和韵二首 其二》
明代·华云

坐对山僧怅昔贤，春霞映日悟真诠。鸟啼当户疑闻法，花落闲阶不离禅。

流水绿苔嗟世事，空山碧月断诸缘。一丘一壑冥鸿集，不负耆英胜始全。

作者简介：（1488—1560）明常州府无锡人，字从龙，号补庵。从邵宝、王守仁学。嘉靖二十年进士。授户部主事，官至南京刑部郎中，乞归。有《锡山先贤录》。